बिहार के बजट पेश ८७६९ करोड़ के घाटा
February 22, 2013
बियफे का दिने बिहार के साल १३ १४ के बजट पेश कइलें वित्त मंत्री सुशील कुमार मोदी. एह बजट में सबले अधिका खरचा पढ़ाई पर राखल गइल बा जवन कुल खरचा के १५.२९ फीसदी बा. सड़क पर १२.४५ फीसदी, जल संसाधन पर ७.१ फीसदी, आ खेती पर ६.४ फीसदी के खरचा करी बिहार सरकार. इहो कहलन कि पटना में एगो साइंस सिटी खोलल जाई.
एह बजट में औरतन के माली हालत मजबूत बनावे खातिर प्रावधान कइल गइल बा कि ड्राइविंग लाइसेंस राखे वाली औरत अगर कवनो व्यावसायिक वाहन खरीदीहें त उनुका कवनो रोड टैक्स ना देबे के पड़ी. हालांकि एह बजट में व्यावसायिक वाहन पर लागे वाला टैक्स बहुते बढ़ा दिहल गइल बा, कुछ मामिला में २८ फीसदी ले.
hin_Deva eng_Latn bho_Deva bho_Deva